Fanaovam-baksiny, fitiliana ary ireo fanafody
dia mety haharitra ela
na dia misy aza ny hamehana ara-pahasalamana, toy ny Covid-19.
Mba hahazoana haingana azy ireo,
WHO dia namolavola ny EUL-Emergency Use Listing.
Ity horonantsary ity dia manazava ny fomba fiasan'ny EUL.
Alohan'ny hanaovana vaksiny,
ireo fanafody ary ny fitsapana diagnostika
dia tsy maintsy hadihadihana izy ireo mba hahazoana antoka ny kalitao,
fiarovana ary fahombiazana manara-penitra.
Miaro ny olona izany avy amin'ny loza mety hitranga
ary miantoka ireo vokatra izay tian'izy ireo atao :
misoroka, mitsapa ary mitsabo aretina.
Fa maro ireo firenena no tsy manana ny loharanon-karena
mba hanatanterahana izany dingana lehibe izany,
izay mety hiteraka fahatarana amin'ny fahazoana vokatra mamonjy aina
ho an'ireo izay tena mila izany.
Mbola sarotra kokoa ny fanamby rehefa misy aretina vaovao,
toy ny Covid-19.
Vokatra vaovao momba ny fahasalamana Covid-19
dia tsy maintsy jerena tena haingana
mba hahazoana antoka fa mahomby izy ireo ary azo ampiasaina.
Mba hanafainganana ireo dingana ireo,
WHO dia nanangana Emergency Use Listing - EUL,
izay manombana ny mety ho vokatra ara-pahasalamana
amin'ny risika mifanohitra amin'ny tombontsoa.
Ho an'ny fitsapana,
Izahay dia hijery ny kalitao misy,
angon-drakitra momba ny fiarovana sy ny zava-bita
miaraka amin'ireo manam-pahaizana tsy miankina.
Efa nisy ny fitiliana Covid-19 maromaro nanaraka ny fepetra takinay
ary efa voatanisa ho ampiasaina.
Ho an'ny vaksiny sy fanafody,
manombana ny angon-drakitra izahay avy amin'ny fitsapana klinika
ary angona hafa momba ny fiarovana, fahombiazana sy kalitao,
ary manasa manampahaizana avy amin'ny manampahefana
ara-pahasalamana nasionaly
mba hijery azy ireo koa.
Ny vaksiny, ny fanafody na fitsapana
rehefa tafiditra ao amin'ny lisitry ny fampiasana vonjy taitra
dia miara-miasa amin'ireo mpiara-miombon'antoka sy manampahaizana
izay hanazavana ny tombontsoa azony
ary manampy amin'ny fizotran'ny fankatoavana
any amin’ny firenena samihafa.
Fa tsy mijanona eo anefa izahay.
WHO dia hanao fanaraha-maso tsy tapaka ny kalitaon'ny vokatra rehetra.
Ny tanjona:
hanohanana firenena manerana izao tontolo izao
mba hanomezana kalitao avo lenta,
vakisiny azo antoka sy mahomby, fitsapana ary fanafody
haingana sy azo antoka araka izay azo atao.